***Αθήνα, 29-4-2020***

**Α Ν Α Κ Ο Ι Ν Ω Σ Η**

**ΥΠΟΒΟΛΗ ΑΙΤΗΣΕΩΝ** ΓΙΑ ΤΟΝ ΕΙΔΙΚΟ ΔΙΑΝΕΜΗΤΙΚΟ ΛΟΓΑΡΙΑΣΜΟ ΝΕΩΝ ΔΙΚΗΓΟΡΩΝ

**Συνάδελφε,**

Σας γνωρίζουμε ότι με το Ν. 2915/01 άρθρο 33 παρ. 2 θεσπίστηκε ο Ειδικός Διανεμητικός Λογαριασμός για τους Nέους Δικηγόρους με πόρο το 1% από το παρακρατούμενο ποσοστό του 12% της προεισπραττόμενης αμοιβής των δικαστηρίων, σύμφωνα με το άρθρο 18 παρ. 1 του Ν. 3226/2004. Στη συνέχεια με το Ν.4194/13, άρθρο 62, παρ. 2 (ΦΕΚ Α΄208) ο παραπάνω πόρος, ορίστηκε σε ποσοστό 25% στο ποσό παρακράτησης υπέρ ΔΣΑ των γραμματίων προκαταβολής εισφορών. Με το Ν.3943/2011, άρθρο 20, παρ.7γ, υπόκειται σε παρακράτηση φόρου 15%.

Το μέρισμα του Ειδικού Διανεμητικού Λογαριασμού Νέων Δικηγόρων **θα χορηγείται στους νέους δικηγόρους του Συλλόγου με συνολικό χρόνο ασκήσεως δικηγορίας έως επτά (7) έτη (εγγραφή από 1/7/2013 έως 30/4/2020,** σύμφωνα με την υπ’ αριθ. 48720 ΚΥΑ των Υπουργών Δικαιοσύνης και Οικονομίας και Οικονομικών (ΦΕΚ Β 1193/3-8-2004) στην οποία ειδικότερα ορίζονται οι προϋποθέσεις των δικαιούχων και ο τρόπος διανομής.

**Εξαιρούνται της διανομής:**

**Α)** Οι απασχολούμενοι υπό καθεστώς έμμισθης εντολής (πάγια αντιμισθία)

**Β)** Όσοι λαμβάνουν σύνταξη από άλλο κλάδο

**Γ)** Όσοι έχουν μεταγραφεί από άλλο Δικηγορικό Σύλλογο και έχουν συνολικά χρόνο ασκήσεως δικηγορίας άνω των επτά (7) ετών

**Δ)** Όσοι έχουν ετήσιο φορολογητέο εισόδημα με βάση το τελευταίο εκκαθαριστικό της εφορίας:

α) ατομικό (άγαμοι) άνω των 10.271 €,

β) οικογενειακό (έγγαμοι) άνω των 14.673 €

**Ε)** Όσοι τελούν σε αναστολή

**Ζ)** Όσοι βρίσκονται στο εξωτερικό (άδεια απουσίας σπουδών)

**Η)** Βουλευτές – Ευρωβουλευτές

**Θ) Όσοι έχουν ήδη λάβει το πρόσφατο βοήθημα των 200 ευρώ από το Λογαριασμό Αλληλεγγύης ΔΣΑ.**

***Επειδή λόγω της πανδημίας η υποχρέωση καταβολής ετήσιας συνδρομής έτους 2020 έχει ανασταλεί με απόφαση του ΔΣ, μέχρι το Σεπτέμβριο του 2020, το άνω μέρισμα δεν θα συμψηφιστεί με την ετήσια συνδρομή.***

Προκειμένου να συντάξουμε τον τελικό πίνακα των δικαιούχων Δικηγόρων και να καταθέσουμε τα σχετικά ποσά στους **ατομικούς σας λογαριασμούς σε όποια τράπεζα μας δηλώσετε,** παρακαλούμε εάν πληροίτε τις προϋποθέσεις, **να υποβάλετε ΗΛΕΚΤΡΟΝΙΚΑ τη σχετική δήλωση, στον Δ.Σ.Α. από 30 -04-2020 και ώρα 15:00μμ μέχρι και 6-05-2020 και ώρα 24:00 στην παρακάτω διεύθυνση:**

portal.olomeleia.gr

# *Σημειώνεται ότι για κάθε περίοδο διανομής, απαιτείται από τους δικαιούχους υποβολή νέας δήλωσης.*

# Ο ΠΡΟΕΔΡΟΣ Ο ΓΕΝΙΚΟΣ ΓΡΑΜΜΑΤΕΑΣ

# ΔΗΜΗΤΡΙΟΣ Κ. ΒΕΡΒΕΣΟΣ ΜΙΧΑΛΗΣ Κ. ΚΑΛΑΝΤΖΟΠΟΥΛΟΣ